Leo XIII

Leo PP. XIII (2 Martii 1810 Carpineti nomine Vincentii Ioachimi Raphaëlis Lodovici Pecci; die 20 Iulii 1903 anno aetatis suae 93 Romae obdormivit).

Die 20 Februarii 1878 papa Ecclesiae Catholicae electus est, et viginti quinque annos sedem occupavit. Sententia eius pontificatus est Lumen in coelo.

 Vita 
Vincentius Ioachimus Raphaël Lodovicus, Dominici Lodovici Pecci ac Annae Franciscae Prosperi Buzi filius, ex familia comitum Pecci nobilium rusticorum procedens, sextogenitus, tres maiores fratres (Carolum, Ioannem Baptistam, Iosephum) ac duas sorores (Annam Mariam, Catharinam) habuit. Theologiae in collegio Iesuitarum urbis Viterbii studuit; postea etiam in Collegio Romano ac Academia nobilum ecclesiasticorum (Italiane: Accademia dei Nobili Ecclesiastici). Die 25 Ianuarii 1837, sacerdos ordinatus est, et in variis officiis Romanae curiae detinuit.

Die 27 Ianuarii 1843, Papa Gregorius XVI eum nominavit archiepiscopum titularem Tamiatensem et nuntium apostolicum apud regem Belgarum. Die 19 Ianuarii 1846, translatus est ad sedem archiepiscopalem Perusinam, et 19 Decembris 1853 a Pio IX ad cardinalium purpurem evectus est.

A puero, Vincentius Ioachimus studiis Latinis se dabat et usque ad mortem multa carmina Latina scripsit.

 Pontificatus 
Beato Pio IX defuncto, Pecci 20 Februarii 1878 papa electus est et sibi nomen pontificale Leonis imposuit ad honorem Papae Leonis XII quem admiravit in iuventute. Multiplices "difficultates" cum principibus aliisque potentatibus ex pontificatu praedecessoris sui exortae, Leo XIII diligenter ecclasiam illo saeculo ducere petivit. Res novae sicut Modernismum non amavit, sed encyclicam Rerum Novarum "de conditione opificum" et miseriis laborantium scripsit, quae adhuc hodie manet inter praeclarissimas historiae ecclesiae encyclicas.

 Encyclicae Epistulae 

Leo XIII inter diuturnum pontificatum suum multas encyclicas, accurate octaginta sex, scripsit, exempli gratia solum Mariae, matri Iesu, et prece rosario dicatae:
 Supremi apostolatus officio
 Superiore anno
 Octobri mense
 Magnae Dei matris
 Laetitiae sanctae
 Iucunda semper expectatione
 Fidentem piumque animum
 Augustissimae Virginis Mariae
 et  Diuturni temporis

sed multas alias scripsit:
 Mirae caritatis, de eucharistia
 Rerum novarum, de rebus socialibus praeclarissima encyclicarum Leonis XIII.
 Humanum genus, contra francomurariorum praeclarissima encyclicarum Leonis XIII.

 Nexus externi 


 Series Papae Leoni XIII dicata apud youtube 
 Pellicula in Filmotheca Vaticana (fine pagina - pellicula 1)
 De Leone XIII in pagina officialis Sanctae Sedis
 Opera Omnia in diversis sermonibus

Categoria:Nobiles Italiae
Categoria:Alumni Pontificiae Academiae Ecclesiasticae
Categoria:Papae
Categoria:Auctores Latini recentiores
!
Categoria:Episcopi titulares Ecclesiae Catholicae
Categoria:Episcopi et Archiepiscopi Perusini
Categoria:Camerarii Camerae Apostolicae